ai4bharat/Pralekha huggingface dataset:
చట్ట, న్యాయ మంత్రిత్వ శాఖ
న్యాయ విభాగం పరిధిలోని న్యాయ బంధు ఆధ్వర్యంలో ఆర్టిఐ చట్టం, 2005పై అవగాహనా సదస్సును నిర్వహించిన ప్రో బోనో క్లబ్
న్యాయ విభాగం పరిధిలోని న్యాయ బంధు కింద షిల్లాంగ్లోని ప్రోబోనో  క్లబ్ ఆఫ్ ఎన్ఇహెచ్యు  2005 నాటి ఆర్టిఐ చట్టంపై అవగాహనా సదస్సును నిర్వహించింది. చట్టం ప్రాముఖ్యతను, కీలకమైన ప్రభుత్వ సమాచారాన్ని తెలుసుకునే తమ హక్కు గురించి పౌరులకు అవగాహన కల్పించవలసిన ప్రాధాన్యతను పట్టి చూపారు.
అవసరమైనప్పుడు ఈ హక్కును వినియోగించుకోవలసిన ప్రాముఖ్యతను, వ్యక్తులను సాధికారం చేయడం, గ్రామీణ మేఘాలయలో అవగాహనను పెంచవలసిన అవసరానన్ని గురించి గౌరవ అతిథులు హీమాంగ్లాంగ్ నాంగ్ప్లూ & ప్రాఫెసర్ ప్రభా శంకర్ శుక్ల నొక్కి చెప్పారు. ఈ కార్యక్రమానికి డాక్టర్ రవి కాంత్ మిశ్రా అధ్యక్షత వహించారు. సమావేశంలో అనేక చట్ట ప్రయోజనాలను, ప్రభుత్వ అధికారుల జవాబుదారీతనాన్ని నిర్ధారించడంలో దాని పాత్రను వివరించారు.
యువజన వ్యవహారాలు, క్రీడల మంత్రిత్వ శాఖ
ఒలింపిక్స్ బంగారు పతకం విజేత నీరజ్ చోప్రా టర్కీలోని అంటాల్యలో శిక్షణ తీసుకునేందుకు టాప్స్ ఆర్థిక సాయం
ఒలింపిక్స్ బంగారు పతకం విజేత నీరజ్ చోప్రా టర్కీలోని గ్లోరియా స్పోర్ట్స్ ఎరీనాలో 61 రోజుల పాటు శిక్షణ తీసుకునే ప్రతిపాదనను కేంద్ర యువజన వ్యవహారాలు, క్రీడల మంత్రిత్వ శాఖ  ఆధ్వర్యంలోని మిషన్ ఒలింపిక్ సెల్  ఆమోదించింది. ఈ ప్రతిపాదనకు మార్చి 16, 2023న ఆమోదం లభించింది.
టార్గెట్ ఒలింపిక్ పోడియం స్కీమ్  నిధుల కింద, నీరజ్ చోప్రా గత సంవత్సరం కూడా గ్లోరియా స్పోర్ట్స్ అరేనాలో శిక్షణ పొందాడు. ఇప్పుడు, ఏప్రిల్ 1న టర్కీ వెళతాడు, మే 31 వరకు అక్కడే ఉంటాడు.
నీరజ్తో పాటు అతని కోచ్ క్లాస్ బార్టోనిట్జ్, ఫిజియోథెరపిస్ట్ విమాన ఛార్జీలు, హోటల్ గది, భోజనం ఖర్చులు, వైద్య బీమా, స్థానిక రవాణా ఖర్చులను టాప్స్ చూసుకుంటుంది.
గోల్ఫ్ సెట్ పరికరాల కొనుగోలుకు ఆర్థిక సాయం & వ్యక్తిగత కోచ్ నియామకం; డెఫ్ ఒలింపిక్స్ బంగారు పతకం విజేత దీక్ష దాగర్కు ఫిట్నెస్ & న్యూట్రిషన్ ట్రైనర్; స్విస్ ఓపెన్, స్పెయిన్ మాస్టర్స్, ఓర్లీన్స్ మాస్టర్స్లో పాల్గొనేందుకు బ్యాడ్మింటన్ క్రీడాకారిణి ప్రియాంషు రజావత్కు ఆర్థిక సాయం; ఓర్లెన్ పోలిష్ ఓపెన్, స్లోవేనియా యోనెక్స్ ఓపెన్లో పాల్గొనేందుకు షట్లర్ శంకర్ ముత్తుసామికి ఆర్థిక సాయం వంటివి ఆ సమావేశంలో ఎంవోసీ సభ్యులు ఆమోదించిన ఇతర ముఖ్య ప్రతిపాదనలు.
జల శక్తి మంత్రిత్వ శాఖ
మధ్యప్రదేశ్లోని ఛతర్పూర్ జిల్లాలోని మజ్గువాన్ ఖుర్ద్ వద్ద నీటి సరఫరా సరిగా లేని దయనీయ స్థితి, దశాబ్దాల గొడ్డు చాకిరీ,
మహిళలకు కలిగే బాధలను తగ్గించడానికి జల్ జీవన్ మిషన్
మధ్యప్రదేశ్లోని ఛతర్పూర్ జిల్లాలోని బీజావర్ బ్లాక్లోని మజ్గువాన్ ఖుర్ద్ బ్లాక్ ప్రాంతంలో నీటి పరిస్థితి కారణంగా మహిళలు ఎదుర్కొంటున్న దశాబ్దాల దుఃఖ బాధలను తొలగించే ఉద్దేశ్యంతో జల్ జీవన్ మిషన్ గ్రామ కార్యాచరణ ప్రణాళికను రూపొందించారు. దిగువ స్థాయి వరకు ప్రణాళిక విధానంతో, స్థానిక సమాజం, గ్రామ పంచాయతీల సాధికారత మరియు సమాజ సహకారాన్ని అందించేలా కేంద్రం నుండి జల్ జీవన్ మిషనిస్ కమ్యూనిటీల వరకు భాగస్వామ్యం అయ్యేలా చర్యలు చేపట్టారు. ఇది స్థానిక సమాజంలో యాజమాన్యం భావాన్ని కలిగిస్తుంది, విశ్వసనీయ వాతావరణాన్ని సృష్టిస్తుంది, దేశంలో నీటి సరఫరా రంగం మెరుగైన అమలు, దీర్ఘకాలిక స్థిరత్వానికి దారితీసే పారదర్శకతను తీసుకువస్తుంది.
మజ్గువాన్ ఖుర్డ్ 1,652 మంది జనాభా, వ్యవసాయంతో వారి ప్రధాన వృత్తి. ఈ గ్రామం 100% భూగర్భ జలాలపై ఆధారపడి ఉంది. గోధుమ సాగుకు పెద్ద మొత్తంలో నీరు వినియోగించబడుతున్నందున తాగునీటి కోసం భూగర్భజల వనరు డిసెంబర్ నుండి ఫిబ్రవరి వరకు క్షీణిస్తుంది. గరిష్ట వేసవిలో భూగర్భజల మట్టం జూన్లో కనిష్ట స్థాయికి పడిపోతుంది. అందుబాటులో ఉన్న భూగర్భ జలాలను ఎక్కువగా వినియోగించేయడంతో క్లిష్టమైన కాలంలో సంక్షోభాన్ని సృష్టిస్తుంది.
ప్రస్తుతం ఉన్న నీటి వనరులను, చేతి పంపుల లభ్యత, పనికిరాని ట్యాప్ కనెక్షన్లను మ్యాప్ చేయడానికి గ్రామ పంచాయతీలో నిర్వహించిన సర్వే ఆధారంగా గ్రామ కార్యాచరణ ప్రణాళికను రూపొందించారు. గ్రామంలోని 20% గృహాలలో మాత్రమే నీటి కనెక్షన్ ఉంది మరియు 8 చేతి పంపులు గ్రామంలోని నీటి అవసరాలను తీర్చడానికి ఉపయోగించబడతాయి. గ్రామ కార్యాచరణ ప్రణాళిక పనిచేయని ట్యాప్ కనెక్షన్లను జాబితా తయారు చేసింది, పైపుల నీటి సరఫరాను తిరిగి అమర్చడానికి కేటాయించిన నిధులను ఒక పక్క పెట్టుకున్నారు. సర్వే నిర్వహించారు. ఒక సాధారణ ట్యూబ్వెల్ నిర్మించాలని, పంప్ సెట్ను ఏర్పాటు చేయాలని, ఓవర్హెడ్ ట్యాంక్ను రక్షించడానికి సరిహద్దు గోడను నిర్మించాలని, విద్యుత్ సరఫరా సౌకర్యం కలిపించాలని సంఘం నిర్ణయించింది. ప్రజారోగ్య, ఇంజనీరింగ్ విభాగం అధికారులు స్థానిక సమాజానికి సాంకేతిక వివరాలను అందించారు. జల్ జీవన్ మిషన్ కింద 55 ఎల్పిసిడి నీటిని అందించడానికి సదుపాయం కల్పిస్తామని గ్రామ పంచాయతీ సభ్యులకు తెలియజేశారు.
ప్రతి ఇంటికి సరఫరా చేయబడిన మొత్తం నీటిలో 60-70% గా మారిన వృధా నీటి నిర్వహణ గ్రామస్తులచే ప్రణాళిక చేయబడింది, అందుకు ఇంకుడు గుంతలు నిర్మించడానికి స్థలం లేని ఇళ్ళ కోసం, ప్రణాళిక ప్రకారం ప్రతిపాదించబడ్డాయి.
డిపార్ట్మెంట్ చేపట్టిన 3 నెలల ట్రయల్ రన్ తరువాత, నీటి సరఫరా నిర్మాణం నిర్వహణ గ్రామ పంచాయతీ / విలేజ్ వాటర్ & శానిటేషన్ కమిటీకి అప్పగించబడుతుంది, వారు నిర్మాణ బాధ్యత వహిస్తారు. గ్రామం నిర్ణయించిన విధంగా సంఘం నుండి వినియోగదారు ఛార్జీలను వసూలు చేస్తారు. మిషన్ కింద రూపుదిద్దుకున్న మౌలిక సదుపాయాల ప్రణాళిక, అమలు, ఆపరేషన్ మరియు నిర్వహణ బాధ్యతను మజ్గువాన్ ఖుర్ద్ ప్రజలు తీసుకుంటారని గ్రామసభ తన సమావేశంలో ఒక తీర్మానాన్ని ఆమోదించింది. గ్రామంలోని ప్రతి సభ్యుడు ఈ పథకం కింద అభివృద్ధి చేసిన నీటి వనరులను కాపాడుకోవాలని ఒక అభిప్రాయానికి వచ్చారు. గ్రామానికి చెందిన ఎవరూ నీటి వనరులను కలుషితం చేయకూడదు మరియు ప్రతి ఇంటికి పంపు నీరు చేరి తాగునీటిని ఆదా చేసిన తర్వాత ఉత్పత్తి అయ్యే వ్యక్తిగత వృధా నీటిని సక్రమంగా నిర్వహించడానికి ప్రతిజ్ఞ చేశారు.
సమాచార, ప్రసార మంత్రిత్వ శాఖ
ప్రెస్ ఇన్ఫర్మేషన్ బ్యూరో ప్రిన్సిపాల్ డైరెక్టర్ జనరల్గా బాధ్యతలు స్వీకరించిన శ్రీ రాజేష్ మల్హోత్రా
ప్రెస్ ఇన్ఫర్మేషన్ బ్యూరో  ప్రిన్సిపాల్ డైరెక్టర్ జనరల్గా శ్రీ రాజేష్ మల్హోత్రా ఈ రోజు బాధ్యతలు స్వీకరించారు. శ్రీ సత్యేంద్ర ప్రకాష్ నుంచి నిన్న శ్రీ మల్హోత్రా నిన్న బాధ్యతలను తీసుకున్నారు.
1989 ఇండియన్ ఇన్ఫర్మేషన్ సర్వీసెస్  బ్యాచ్కు చెందిన అధికారి శ్రీ రాజేష్ మల్హోత్రా జనవరి 2018 నుండి ఆర్థిక మంత్రిత్వ శాఖలో పనిచేస్తున్నారు. క్లిష్టమైన కొవిడ్-19 మహమ్మారి సంక్షోభ సమయంలో ప్రజలకు ఉపశమనం ఇవ్వడానికి మరియు ఆర్థిక సమతుల్యతను కొనసాగించడానికి భారత ప్రభుత్వం ప్రకటించిన వివిధ ఆత్మనిర్భర్ భారత్ ప్యాకేజీల ప్రకటన సమయంలో మంత్రిత్వ శాఖలోని మీడియా మరియు కమ్యూనికేషన్ విధానాన్ని ఆయన సమర్థవంతంగా నడిపించారు.
ఫైనాన్స్, కంపెనీ వ్యవహారాలు, వ్యవసాయం, ఇంధనం, బొగ్గు, గనులు, కమ్యూనికేషన్స్ & ఐటి, వస్త్రాలు, కార్మిక, నవీన & పునరుత్పాదకతతో సహా వివిధ కేంద్ర ప్రభుత్వ మంత్రిత్వ శాఖలు/ విభాగాల మీడియా & కమ్యూనికేషన్ వ్యూహాల ప్రణాళిక మరియు అమలులో శ్రీ మల్హోత్రాకు 32 సంవత్సరాల కార్యాచరణ అనుభవం ఉంది. అలాగే భారత ఎన్నికల సంఘానికి అనుబంధంగా 21 సంవత్సరాలు  మీడియా & కమ్యూనికేషన్ ఇన్ ఛార్జీగా ఆయన విధులు నిర్వహించారు.ఈ పదవీకాలంలో శ్రీ మల్హోత్రా 12 మంది చీఫ్ ఎలక్షన్ కమిషనర్లతో కలిసి పనిచేశారు. ఈ క్రమంలో ఆయన ఆరు లోక్సభ సార్వత్రిక ఎన్నికలకు మీడియా & కమ్యూనికేషన్ వ్యూహాల ప్రణాళిక మరియు అమలులో కీలకం వ్యవహారించారు. అలాగే కేంద్రం ఎన్నికల సంఘం నిర్వహించిన రాష్ట్రపతి, ఉప రాష్ట్రపతి ఎన్నికలతో పాటు అనేక రాష్ట్ర అసెంబ్లీ ఎన్నికల్లో బాధ్యతలు నిర్వహించారు.
శ్రీ మల్హోత్రా గజియాబాద్లోని ఐఎంటీ నుండి పోస్ట్ గ్రాడ్యుయేట్ డిప్లొమా ఇన్ బిజినెస్ మేనేజ్మెంట్తో పాటు హైదరాబాద్ నల్సర్ నుండి మీడియా చట్టాలలో పోస్ట్-గ్రాడ్యుయేట్ డిప్లొమాలను పొందారు. అంతేకాకుండా యుకెలోని కాలిఫోర్నియా విశ్వవిద్యాలయంలో థామ్సన్ ఫౌండేషన్ వద్ద మీడియా మేనేజ్మెంట్ & స్ట్రాటజీస్ నుండి పబ్లిక్ పాలసీ విశ్లేషణపై స్వల్పకాలిక కోర్సును పూర్తి చేశారు. అలాగే ఐఐఎం లక్నో న్యూఢిల్లీలో నిర్వహించిన 'మార్కెటింగ్: ది విన్నింగ్ కాన్సెప్ట్స్ & ప్రాక్టీసెస్'లో భాగమయ్యారు. దీంతో పాటు ఆయన ఇన్స్టిట్యూట్ ఆఫ్ కంపెనీ సెక్రటెరియస్ ఫెలో మెంబర్. అలాగే లా డిగ్రీని కూడా పొందారు.
ప్రభుత్వానికి, మీడియాకు మధ్య ప్రతినిధిగా కమ్యూనికేషన్ ఛానెళ్లను విజయవంతంగా నిర్వహించిన అనుభవం శ్రీ మల్హోత్రాకు ఉంది. తన విశిష్ట కెరీర్లో ఆయన వివిధ మంత్రిత్వ శాఖలలో తన వైవిధ్యమైన పనుల సమయంలో సంక్షోభ పరిస్థితులను విజయవంతంగా నిర్వహించారు. అలాగే సరైన దృక్పథం/ సమాచారం మాత్రమే మీడియాకు అందజేశారన్న ఖ్యాతి ఉంది. అంతర్జాతీయ సమావేశాలు/ సంఘటనల్లో మీడియా కవరేజీని సమన్వయం చేయడంలో అతనికి విస్తృత అనుభవం ఉంది. ఎందుకంటే ఆయన తన కెరీర్లో భారత ప్రభుత్వానికి చెందిన పలు మంత్రిత్వశాఖల్లో అంతర్భాగంగా ఉన్నారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
కోవిడ్ -19 లాక్డౌన్ సమయంలో మౌలిక తపాల, ఫైనాన్షియల్ సేవలు అందిస్తున్న తపాలా కార్యాలయాలు
కోవిడ్ -19 లాక్డౌన్ కాలంలో పోస్టాఫీసులు మౌలిక తపాలా సేవలు, ఫైనాన్షియల్ సేవలను కల్పిస్తున్నాయి. పోస్టల్ నెట్ వర్క్ ద్వారా అత్యావశ్యక వస్తువుల డెలివరీ చేపడుతున్నారు. పోస్టాఫీసు సేవింగ్స్ ఖాతా కింద నగదు ఉపసంహరణ, డిపాజిట్, ఇండియా పోస్ట్ పేమెంట్స్ బ్యాంక్ సదుపాయం అందుబాటులో ఉంది. ఎటిఎం సదుపాయం, ఎఇపిఎస్  కింద ఏ బ్యాంకుఖాతా నుంచ అయినా నగదు ఉపసంహరించుకునే వ్యవస్థను పోస్టాఫీసులలో అందుబాటులో ఉంచారు.
(పోస్టల్ సిబ్బంది, పౌరుల రక్షణ చర్యలు పాటిస్తూ అత్యావశ్యక సేవలను వీరు కొనసాగిస్తున్నారు.
మానవ వనరుల అభివృద్ధి మంత్రిత్వ శాఖ
గ్రామీణ ప్రాంతాల్లో విద్యాభ్యాసాన్ని విప్లవాత్మకంగా మార్చిన 'డిజిటల్ ఇండియా' కార్యక్రమం
డిజిటల్ వినియోగం, డిజిటల్ సాధికారత ద్వారా భారతదేశాన్ని డిజిటల్ సాధికారత గల సమాజంగా, విజ్ఞానభరిత ఆర్థిక వ్యవస్థగా మార్చే లక్ష్యంతో ‘డిజిటల్ ఇండియా’ కార్యక్రమాన్ని కేంద్ర ఎలక్ట్రానిక్స్ & సమాచార సాంకేతికత మంత్రిత్వ శాఖ ప్రారంభించింది.
పైన పేర్కొన్న లక్ష్యాలను సాధించడానికి, ముఖ్యంగా గ్రామీణ, గిరిజన, మారుమూల ప్రాంతాల్లో పీఎం ఈ-విద్య ఆధ్వర్యంలో డీటీహెచ్ ఛానెళ్లతో పాటు వెబ్ వేదికల ద్వారా అధిక నాణ్యతతో విద్య కార్యక్రమాలను విద్యా శాఖ అందిస్తోంది.
కొన్ని ప్రధాన విద్య కార్యక్రమాలు ఇవి:
- దేశంలో డిజిటల్ మౌలిక సదుపాయంగా దీక్షను తీసుకురావడం జరిగింది. రాష్ట్రాలు/యూటీల్లో పాఠశాల విద్యలో నాణ్యమైన ఈ-పాఠ్యాంశాలు అందించడానికి, అన్ని తరగతులకు  క్యూఆర్-కోడ్ ఉన్న పాఠ్య పుస్తకాలు అందించడానికి దీనిని ప్రారంభించారు. దీక్ష ఇప్పటి వరకు  524 కోట్లకు పైగా అభ్యాస సెషన్లు, 2.2 కోట్లకు పైగా సగటు రోజువారీ పేజీ వీక్షణలతో 6,125 కోట్లకు వైగా అభ్యాస నిమిషాలను పూర్తి చేసింది. ఇప్పటి వరకు దీక్షలో 3,17,496 ఈ-పాఠ్యాంశాలు ప్రత్యక్ష ప్రసారం అయ్యాయి.
- పాఠశాల విద్య కోసం 12 డీటీహెచ్ ఛానెళ్లు, ఉన్నత విద్యలో 22 స్వయం ప్రభ ఛానెళ్లు ప్రస్తుతం ఉన్నాయి. 2022-23 ఆర్థిక సంవత్సరం బడ్జెట్ ప్రకటన ప్రకారం, 12 డీటీహెచ్ ఛానెళ్లను 200 పీఎం ఈ-విద్య డీటీహెచ్ TV ఛానెళ్లుగా విస్తరించడం జరుగుతుంది.
- ఉన్నత విద్య కోర్సుల కోసం విశ్వవిద్యాలయాలకు క్రెడిట్ బదిలీని అందించే జాతీయ వేదిక స్వయం . ఎఐవోఎస్, ఎన్సెర్ట్ అనేవి, స్వయం కింద పాఠశాల విద్యా కోర్సులకు నేషనల్ కోఆర్డినేటర్లు. ఇవి 9 నుంచి 12వ తేదీ వరకు పాఠశాల కోర్సులను అందిస్తున్నాయి. స్వయం పోర్టల్లో, వీటి కింద మొత్తం 10,451 కోర్సులు అందుబాటులో ఉన్నాయి. ఎన్సెర్ట్కు చెందిన 257 కోర్సులు, ఎన్ఐవోస్కు చెందిన 431 కోర్సులు కూడా ఉన్నాయి. ఎన్సీఈఆర్టీ కోర్సుల కోసం 4.1 లక్షల మంది విద్యార్థులు పేర్లు నమోదు చేసుకోగా, ఎన్ఐవోఎస్ కోర్సుల కోసం 34 లక్షల మంది విద్యార్థులు నమోదు చేసుకున్నారు.
'డిజిటల్ ఇండియా'ను సాకారం చేసేందుకు, విద్య బహుళ మార్గాల్లో అందుబాటులో ఉండేలా, డిజిటల్/ఆన్లైన్/ఆన్-ఎయిర్ విద్యకు సంబంధించిన అన్ని ప్రయత్నాలను చేస్తున్నారు. ఆత్మ నిర్భర్ భారత్ అభియాన్లో భాగంగా పీఎం ఈ-విద్య కింద వీటిని నిర్వహిస్తున్నారు.
కేంద్ర విద్యాశాఖ సహాయ మంత్రి శ్రీమతి అన్నపూర్ణ దేవి ఈ రోజు రాజ్యసభలో లిఖితపూర్వక సమాధానం రూపంలో ఈ సమాచారం అందించారు.
ఆర్థిక మంత్రిత్వ శాఖ
ఆదాయపు పన్ను శాఖ కొత్త ఇ-ఫైలింగ్ పోర్టల్లో 4.67 కోట్ల ఆదాయపు పన్ను చెల్లింపులు దాఖలయ్యాయి.
డిసెంబర్ 27, 2021 నాటికి ఆదాయపు పన్ను శాఖ కొత్త ఇ-ఫైలింగ్ పోర్టల్లో 4.67 కోట్ల ఆదాయపు పన్ను చెల్లింపులు  దాఖలు అయ్యాయి. 27.12.2021 నాటికి 15.49 లక్షలకు పైగా ఆదాయపన్ను చెల్లింపులు దాఖలు చేశారు 31 డిసెంబర్, 2021 గడువు తేదీ సమీపించేనాటికి ఈ సంఖ్య మరింత పెరిగే అవకాశం ఉంది.
ముందస్తు అంచనా సం. 2021-22  కోసం దాఖలు చేసిన 4.67 కోట్ల ఆదాయపన్ను చెల్లింపులలో, 53.6% ఆదాయపన్ను చెల్లింపులు-1  గానూ , 8.9% ఆదాయపన్ను చెల్లింపులు-2 , 10.75% ఆదాయపన్ను చెల్లింపులు-3 , 25% ఆదాయపన్ను చెల్లింపులు-4 , ఆదాయపన్ను చెల్లింపులు-5 , ఆదాయపన్ను చెల్లింపులు-6  ఆదాయపన్ను చెల్లింపులు-7  గానూ గుర్తించారు. ఈ ఆదాయపన్ను చెల్లింపులు లలో 48.19% శాఖ అధికార పోర్టల్లోని ఆన్లైన్ ఆదాయపన్ను చెల్లింపు సంబంధిత పట్టికను ఉపయోగించి నమోదు అయ్యాయి. ఆఫ్లైన్ సాఫ్ట్వేర్ యుటిలిటీల నుండి సృష్టించబడిన ఆదాయపన్ను మార్గాలనుపయోగించి మిగిలిన చెల్లింపులు నమోదు అయ్యాయి
3.91 కోట్లకు పైగా చెల్లింపులు ధృవీకరించారు, వీటిలో 3.35 కోట్లకు పైగా ఆధార్ ఆధారిత OTP ద్వారా అయ్యాయి. గత 3 రోజుల్లోనే, కొత్త ఇ-ఫైలింగ్ పోర్టల్లో వచ్చినవి 27.7 లక్షల ఆధార్ OTP అభ్యర్థనలు . పన్ను చెల్లింపుదారులు బకాయిలు ఉన్న కేసులలో వీలైనంత త్వరగా ఇ-ధృవీకరణను పూర్తి చేయాలని సూచించారు.
ఇ- ధృవీకరణ ధృవీకరణను అయిన ఆదాయపన్ను చెల్లింపులలో 2.88 కోట్ల కంటే ఎక్కువ ఆదాయపన్ను చెల్లింపులు ప్రాసెస్ చేశారు అంచనా సం. 2021-22 కోసం 1.07 కోట్లకు పైగా రీఫండ్లు జారీ చేశారు
పన్ను చెల్లింపుదారులు చివరి నిమిషం వరకు వేచి ఉండకూడదని తదుపరి ఆలస్యం లేకుండా వారిని ఆదాయపు పన్ను చెల్లింపులు చేయమని సదరు ఆదాయపన్ను శాఖ ఇమెయిల్ల ద్వారా, సంక్షిప్త సమాచార సేవ, మీడియా ప్రచారాల ద్వారా పన్ను చెల్లింపుదారులకు గుర్తు చేస్తోంది. AY 2021-22కి సంబంధించి తమ ఆదాయపు పన్ను చెల్లింపులను ఇంకా ఫైల్ చేయని పన్ను చెల్లింపుదారులందరూ ఆలస్య రుసుమును కట్టే అవసరం లేకుండా వీలైనంత త్వరగాచెల్లించాలని శాఖ అభ్యర్దిస్తుంది.
మానవ వనరుల అభివృద్ధి మంత్రిత్వ శాఖ
ప్రపంచ పుస్తక దినోత్సవం సందర్భంగా #మైబుక్ మై ఫ్రెండ్ క్యాంపెయిన్ను ప్రారంభించిన
కేంద్ర మానవ వనరుల అభివృద్ధి శాఖ మంత్రి శ్రీ రమేష్ పోఖ్రియాల్ నిశాంక్
- పలువురు కేంద్ర మంత్రులను సోషల్ మీడియాలో ట్యాగ్ చేసి #మైబుక్ మై ఫ్రెండ్ చొరవలో చేరాలని కోరిన మంత్రి శ్రీ రమేష్ పోఖ్రియాల్ నిశాంక్
ప్రపంచ పుస్తక దినోత్సవం పురస్కరించుకొని కేంద్ర మానవ వనరుల అభివృద్ధి శాఖ మంత్రి శ్రీ రమేష్ పోఖ్రియాల్ నిశాంక్ అందరికీ శుభాకాంక్షలు తెలిపారు. ఈ సందర్భంగా ఆయన సోషల్ మీడియా వేదికగా #మైబుక్ మై ఫ్రెండ్ ప్రచారాన్ని ప్రారంభించారు. మంత్రి శ్రీ పోఖ్రియాల్ సోషల్ మీడియాలో ఇందుకు సంబంధించి ఒక వీడియో సందేశాన్ని పంచారు. మీరు ఒక పుస్తకాన్ని తెరిచినప్పుడు, మీరు క్రొత్త ప్రపంచాన్ని తెరుస్తున్నట్టే అని తెలిపారు. పుస్తకాలు వ్యక్తికి మంచి స్నేహితుల వంటివని అన్నారు. పుస్తకాలు ప్రతి ఒక్కరికీ స్ఫూర్తిని ఇస్తాయని, కొత్త ఆలోచనా విధానాన్ని అందిస్తాయని అన్నారు. జీవితంలోని క్లిష్ట సమయాల్లో పుస్తకాలు మార్గదర్శకంగా పని చేస్తాయని శ్రీ నిశాంక్ తెలిపారు. దేశంలో క్లిష్టమైన లాక్డౌన్ అమలవుతున్న వేళ ఈ ఏడాది ప్రపంచ పుస్తక దినోత్సవం జరుపుకుంటున్నామని కేంద్ర మంత్రి తెలిపారు.
(కోర్సు పుస్తకాలతో పాటు ఇతర పుస్తకాలు చదవాలి..
లాక్డౌన్ సమయంలో విద్యార్థులు వారి కోర్సు పుస్తకాలతో పాటు ఆసక్తి ఉన్న కొన్ని పుస్తకాలను తప్పక చదవాలని మంత్రి విజ్ఞప్తి చేశారు. పుస్తకాల వల్ల కొత్త విషయాలను నేర్చుకునేందుకు అవకాశం ఉంటుందని అన్నారు. ప్రస్తుత సమయంలో విద్యార్థులు ఒక పుస్తకమైనా చదివి ఆ పుస్తకం గురించిన అంశాన్ని సోషల్ మీడియాలో #మైబుక్ మై ఫ్రెండ్ ద్వారా పంచుకోవాలని ఆయన విద్యార్థులందరినీ కోరారు. #మైబుక్ మై ఫ్రెండ్ ప్రచారంలో పాల్గొనాలని కోరుతూ శ్రీ పోఖ్రియాల్ పలువురు కేంద్ర మంత్రులకూ విజ్ఞప్తి చేస్తూ #మైబుక్ మై ఫ్రెండ్ ట్యాగ్ను చేశారు.
స్ఫూర్తినిచ్చేలా ప్రముఖ వ్యక్తులూ పాల్గొనాలి..
దేశంలోని ప్రజలందరికీ స్ఫూర్తినిచ్చే విధంగా ఈ ప్రచారంలో పాల్గొనాలని కేంద్ర మంత్రి భారత దేశంలోని వివిధ ప్రాంతాల ప్రముఖ వ్యక్తులకు విజ్ఞప్తి చేశారు. రాబోయే 7 రోజుల పాటు #మైబుక్ మై ఫ్రెండ్ ప్రచారం కొనసాగుతుందని మంత్రి వివరించారు. ప్రజలందరూ ఈ ప్రచారంలో చేరాలని శ్రీ పోఖ్రియాల్ తన సందేశంలో విజ్ఞప్తి చేశారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
టెలి కమ్యూనికేషన్స్ శాఖ కార్యదర్శిగా బాధ్యతలు స్వీకరించిన కె. రాజారామన్
భారత ప్రభుత్వ టెలికమ్యూనికేషన్స్ శాఖ కార్యదర్శి అన్షు ప్రకాష్ ఐఎఎస్  పదవీకాలం 30 సెప్టెంబర్ 2021న పూర్తి కావడంతో ఆ స్థానంలో కె. రాజారామన్ పదవీ బాధ్యతలను స్వీకరించారు. ఇంతకు ముందు ఆయన ఆర్ధిక మంత్రిత్వ శాఖ పరిధిలోని ఆర్థిక వ్యవహారాల శాఖ, పెట్టుబడులు& మౌలిక సదుపాయాల అదనపు కార్యదర్శిగా పని చేశారు.
తమిళనాడు కేడర్కు చెందిన 1989 బ్యాచ్ ఇండియన్ అడ్మినిస్ట్రేటివ్ సర్వీసుల అధికారి కె. రాజారామన్. ఆయన కేంద్ర ప్రభుత్వంలో ఆర్ధిక మంత్రిత్వ శాఖ పరిధిలోని ఆర్ధిక వ్యవహారాల శాఖ అదనపు కార్యదర్శిగా, ఆర్ధిక మంత్రిత్వ శాఖ పరిధిలోని వ్యయ శాఖ సంయుక్త కార్యదర్శిగా పని చేశారు. తమిళనాడు ప్రభుత్వంలో ఆయన చెన్నై మెట్రో రైల్వే లిమిటెడ్ మేనేజింగ్ డైరెక్టర్, వాణిజ్య పన్నుల కమిషనర్ సహా పలు కీలక పదవులను నిర్వహించారు.
భారత ఎన్నికల సంఘం
వివిధ రాష్ట్రాల్లో చేపట్టనున్న ఉపఎన్నికల నిర్వహణ ప్రక్రియ.
వివిధ రాష్ట్రాల్లో ఉప ఎన్నికల నిర్వహణ గురించి ఈ రోజు కమిషన్ సమావేశం జరిగింది. ప్రస్తుతం, శాసనసభ / పార్లమెంటరీ నియోజకవర్గాల్లో ఉప ఎన్నికలకు 65 స్పష్టమైన ఖాళీలు ఉన్నాయి, వీటిలో వివిధ రాష్ట్రాల రాష్ట్ర శాసనసభలలో 64 ఖాళీలు, పార్లమెంటరీ నియోజకవర్గానికి 1  ఖాళీలు ఉన్నాయి.
కొన్ని చోట్ల అదనపు సాధారణ భారీ వర్షాలు మరియు మహమ్మారి వంటి ఇతర అవరోధాలతో సహా అనేక అంశాల దృష్ట్యా తమ రాష్ట్రాల్లో ఉప ఎన్నికలను వాయిదా వేయాలని కోరుతూ అనేక సంబంధిత రాష్ట్రాల ప్రధాన కార్యదర్శులు / ముఖ్య ఎన్నికల అధికారులు పంపిన నివేదికలు మరియు సమాచారాన్ని కమిషన్ సమీక్షించింది.
బీహార్ సాధారణ అసెంబ్లీ ఎన్నికలు కూడా జరగాల్సి ఉంది. 2020 నవంబర్ 29వ తేదీ లోపు ఈ ఎన్నికలు పూర్తి కావల్సిఉంది. మొత్తం 65 స్థానాలకు ఉప ఎన్నికలతో పాటు, బీహార్ సాధారణ అసెంబ్లీ ఎన్నికలను కూడా, ఒకే సమయంలో నిర్వహించాలని కమిషన్ నిర్ణయించింది. సి.ఏ.పి.ఎఫ్. / ఇతర శాంతిభద్రతల కదలికలతో పాటు సంబంధిత వస్తు రవాణా సమస్యలను పరిష్కరించడానికి వీలుగా ఉంటుందనేది, ఈ ఎన్నికలను ఒకే సారి నిర్వహించడానికి గల ప్రధానకారణాలలో ఒకటి.
ఈ ఉప ఎన్నికలతో పాటు బీహార్ సాధారణ అసెంబ్లీ ఎన్నికల షెడ్యూల్ ను కూడా ఎన్నికల కమీషన్ తగిన సమయంలోప్రకటిస్తుంది .
యువజన వ్యవహారాలు, క్రీడల మంత్రిత్వ శాఖ
ఢిల్లీ హాకీ వీకెండ్ లీగ్ను ప్రారంభించిన కేంద్ర కీడా మంత్రి అనురాగ్ ఠాకూర్
పోటీలు క్రీడాకారుల స్తైర్యాన్ని పెంచుతాయన్న మంత్రి
కీలకాంశాలు
హాకీకి ప్రోత్సాహం లభించడమే కాక ప్రతిభ కలిగిన యువత తమ నైపుణ్యాలకు పదను పెట్టుకునేందుకు అవకాశాలు లభించేలా మరిన్ని రాష్ట్రాలు ఇటువంటి కార్యక్రమాలను నిర్వహించాలిః క్రీడా మంత్రి
ట్రోఫీ కోసం 36 టీంలు పోటీ పడుతున్నాయి, తర్వాత దశలలో కూడా మరిన్ని టీంలు పాల్గొనవచ్చు.
ఆదివారం ప్రతిష్ఠాత్మక మేజర్ ధ్యాన్చంద్ నేషనల్ స్టేడియంలో జరుగుతున్న ఢిల్లీ హాకీ వీకెండ్ లీగ్ 2021-22ను కేంద్ర క్రీడలు, యువ వ్యవహారాల మంత్రి అనురాగ్ ఠాకూర్ ప్రారంభించారు.
టోక్యో ఒలింపిక్స్లో భారత్ పురుష, మహిళా బృందాల విజయాలు హాకీకి ఒక క్రీడగా నూతన ఊపిరులూదాయని అనురాగ్ ఠాకూర్ అన్నారు. భారత్లో ప్రతిభకు లోటు లేదని అంటూ, క్షేత్రస్థాయిలో మరింత ప్రతిభను ప్రేరణనిచ్చేందుకు తోడ్పడే ఈ చొరవను చేపట్టిన ఢిల్లీ హాకీని అభినందిస్తున్నానని ఆయన అన్నారు. అంతర్జాతీయ శ్రేష్ఠత దిశగా క్షేత్రస్థాయి ప్రతిభను పెంచిపోషించాలన్నది మా లక్ష్యం. శిక్షణ, పోటీలు రెండూ కీలకమే. ఇవి క్రీడాకారుల ఉత్సాహాన్ని, నైతిక స్థైర్యాన్ని పెంచుతాయని ఆయన అన్నారు. హాకీకి ప్రోత్సాహం లభించడమే కాక ప్రతిభ కలిగిన యువత తమ నైపుణ్యాలకు పదను పెట్టుకునేందుకు అవకాశాలు లభించేలా మరిన్ని రాష్ట్రాలు ఇటువంటి కార్యక్రమాలను నిర్వహించాలని మంత్రి అన్నారు.
స్పోర్ట్స్ అథారిటీ ఆఫ్ ఇండియా , ఢిల్లీ హాకీ ఫెడరేషన్తో కలిసి నిర్వహిస్తున్న హాకీ లీగ్లో ట్రోఫీ కోసం మొత్తం 36 టీంలు పోటీ పడుతున్నాయి, తర్వాత దశలలో మరిన్ని టీంలు పాలు పంచుకోవచ్చు. ఈ కార్యక్రమం నేడు  ప్రారంభమయ్యి, ప్రతి వారాంతంలో 4 మ్యాచీలు ఆడతారు. లీగ్ తొలి మ్యాచ్ ఢిల్లీ యూనివర్సిటీకి చెందిన లాల్ కాలేజ్ - ఫెయిత్ క్లబ్ ను ఆడాయి.
ఈ ప్రారంభ కార్యక్రమంలో హాకీ ప్రపంచ కప్ లో పాలు పంచుకున్న భారతీయ హాకీ మాజీ క్రీడాకారుడు పద్మశ్రీ జఫార్ ఇక్బాల్, స్వర్ణ పతక గ్రహీత బ్రిగేడియర్ హెజెఎస్ చిమ్ని, భారతీయ హాకీ మాజీ గోల్ కీపర్, అర్జున్ అవార్డు గ్రహీత హెలెన్ మేరీ ఇన్నొసెంట్ ప్రత్యేక గౌరవ అతిథులుగా పాల్గొన్నారు.
మంత్రిమండలి
ధ్రువ సంబంధి విజ్ఞాన శాస్త్రం లో సహకారం అంశం పై భారతదేశం మరియు స్వీడన్ ల మధ్య అవగాహనపూర్వక ఒప్పంద పత్రాని కి ఆమోదం తెలిపిన మంత్రిమండలి
ధ్రువ సంబంధి విజ్ఞాన శాస్త్రం లో సహకారం అంశం పై భారతదేశ పృథ్వీ శాస్త్రాల మంత్రిత్వ శాఖ  కు మరియు స్వీడన్ కు చెందిన విద్య మరియు పరిశోధన మంత్రిత్వ శాఖ కు మధ్య కుదిరిన ఒప్పందాన్ని గురించి ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం దృష్టి కి తీసుకురావడమైంది. ఈ అవగాహనపూర్వక ఒప్పంద పత్రం పై 2019వ సంవత్సరం లో డిసెంబర్ 2వ తేదీ న సంతకాలు అయ్యాయి.
పర్యావరణ పరిరక్షణ అంశం పై అంటార్క్ టిక్ ట్రీటీ కి సంబంధించిన ప్రోటోకాల్ మరియు అంటార్క్ టిక్ ట్రీటీ లు రెంటికి భారతదేశం మరియు స్వీడన్ లు రెండూ సంతకందారులు గా ఉన్నాయి. ఆర్క్ టిక్ దేశాలు ఎనిమిదిటిలో ఒక దేశం గా స్వీడన్ ఆర్క్ టిక్ కౌన్సిల్ లో ఒక సభ్యత్వ దేశం గా ఉండింది. కాగా ఆర్క్ టిక్ కౌన్సిల్ లో భారతదేశం అబ్జర్వర్ హోదా ను కలిగివుంది. ఆర్క్ టిక్ మరియు అంటార్క్ టిక్ .. ఈ రెండు ధ్రువ ప్రాంతాల లో స్వీడన్ చురుకైన వైజ్ఞానిక కార్యక్రమాల ను నిర్వహిస్తున్నది. అదే విధం గా భారతదేశం జోడు ధ్రువ ప్రాంతాలతో పాటు మహాసముద్ర ప్రాంతం లో సైతం వైజ్ఞానిక కార్యక్రమాల ను అమలుపరుస్తున్నది.
ధ్రువ సంబంధి విజ్ఞాన శాస్త్రం లో భారతదేశానికి మరియు స్వీడన్ కు మధ్య సహకారం ఈ రెండు దేశాలలోను లభ్యం అయ్యే నైపుణ్యాన్ని పరస్పరం పంచుకొనేటందుకు వీలు కల్పిస్తుంది.
(
ప్రధాన మంత్రి కార్యాలయం
మాజీ ప్రధాని ఇందిరాగాంధీ జయంతి సందర్భంగా నివాళులర్పించిన ప్రధాని
మాజీ ప్రధాని శ్రీమతి ఇందిరా గాంధీ జయంతి సందర్భంగా ప్రధానమంత్రి శ్రీ నరేంద్ర మోదీ నివాళులర్పించారు.
“మాజీ ప్రధాని శ్రీమతి ఇందిరాగాంధీకి ఆమె జయంతి సందర్భంగా నివాళులు” అని ప్రధాని అన్నారు.
(Visitor Counter : 78
సూక్ష్మ, లఘు, మధ్య తరహా సంస్థల మంత్రిత్వ శాఖష్
కోవిడ్ -19 సంక్షోభం ముగిసిన తర్వాత అందుబాటులోకి వచ్చే అవకాశాలను పరిశ్రమలు సద్వినియోగం చేసుకోవాలి : శ్రీ గడ్కరీ
కోవిడ్ -19 సంక్షోభం తర్వాత అందుబాటులోకి వచ్చే అవకాశాలను సానుకూల దృక్పథంతో వ్యవహరించడం ద్వారా ఉపయోగించుకోవాలని కేంద్ర రవాణా, రహదారులు మరియు ఎంఎస్ ఎం ఇ  శాఖ మంత్రి శ్రీ గడ్కరీ పరిశ్రమలను కోరారు. సూక్ష్మ చిన్న మధ్య తరహా పరిశ్రమలు మరియు మౌలిక వసతులు అనే అంశం మీద ఇండోర్ మేనేజ్ మెంట్ అసోషియేషన్ ఏర్పాటు చేసిన వెబినార్లో ఆయన ప్రసంగించారు. దేశంలోని పరిశ్రమల ముందున్న అవకాశాల గురించి వివరించారు.
కోవిడ్ -19 విస్తరించకుండా తగిన జాగ్రత్తలు తీసుకోవాలని దేశంలోని పరిశ్రమల యాజమాన్యాలను శ్రీ గడ్కరీ కోరారు. ఆయా సంస్థల నిర్వాహకులు తమ వద్ద పనిచేసే కార్మికులు, ఉద్యోగులకు అన్ని విధాలా సాయం చేసి భద్రత కల్పించాలని కోరారు. అవసరమైన వారికి ఆహారం, నివాసం కల్పించాలని, అందరూ భౌతిక దూరం పాటించేలా చూడాలని కోరారు.
ఈ సంక్షోభాన్ని పరిష్కరించడానికి అందరూ ముందుకు రావాలని ప్రజలకు తగిన జీవనోపాధి కల్పించాలని అన్నారు. ఈ సమయంలో పరిశ్రమలు సానుకూల దృక్పథంతో వ్యవహరించి ఈ సంక్షోభాన్నించి గట్టెక్కాలని అన్నారు.
ఎగుమతులపైన ప్రత్యేక దృష్టి పెట్టాలని కేంద్ర మంత్రి శ్రీ గడ్కరీ కోరారు. ఇది ఇప్పుడు చాలా అవసరమని అన్నారు. అంతే కాదు అదే సమయంలో మనం దిగుమతి చేసుకునేవాటి స్థానంలో దేశీయ ఉత్పత్తులకు ప్రాధాన్యత ఇవ్వాలన్నారు.
చైనాలోని జపాన్ పరిశ్రమలు చైనానుంచి వైదొలిగితే వాటికి జపాన్ ప్రత్యేక ప్యాకేజీని ఇస్తున్న విషయాన్ని శ్రీ గడ్కరీ గుర్తు చేశారు. చైనానుంచి జపాన్ తన పెట్టుబడులను ఉపసంహరించుకొని ఇతర దేశాలకు తరలి వెళ్లడానికి సన్నాహాలు చేసుకుంటున్నట్టు తెలిపారు. ఈ అవకాశాలను దేశంలోని పరిశ్రమలు ఉపయోగించుకోవాలని కోరారు.
ఈ సందర్భంగా పరిశ్రమలకు సంబంధించిన పలు డిమాండ్లు ప్రస్తావన కొచ్చాయి. కోవిడ్ -19 బారిన పడిన కార్మికులకు ఆర్దిక సాయం చేయాలని, కంపెనీల చట్టంలో, కార్మికుల చట్టాల్లో మార్పులు తేవాలని, లాక్ డౌన్ కాలానికి సంబంధించి విద్యుత్ బిల్లులు తొలగించాలని, జిఎస్ టి, అడ్వాన్స్ ట్యాక్సులను వాయిదా వేయాలని కోవిడ్ -19 కోసం ఒక పథకాన్ని తీసుకురావాలని పరిశ్రమల ప్రతినిధులు కోరారు.
పరిశ్రమలకు ప్రభుత్వం తరఫునుంచి అన్ని సాయాలుంటాయని ఈ సందర్భంగా కేంద్రమంత్రి శ్రీ గడ్కరీ హామీ ఇచ్చారు. పరిశ్రమలకు సంబంధించిన సమస్యలను సంబంధిత విభాగాల దృష్టికి తీసుకెళ్లి మేలు జరిగేలా చూస్తానని అన్నారు.
ప్రధాన మంత్రి కార్యాలయం
పీఎం జన్ధన్ యోజనకు ఏడేళ్లు... ఈ నేపథ్యంలో దీన్ని భారత ప్రగతి పథాన్ని పరివర్తనవైపు మళ్లించిన శాశ్వత చర్యగా అభివర్ణించిన ప్రధానమంత్రి
‘పీఎం జన్ధన్ యోజన’కు శ్రీకారం చుట్టి ఏడేళ్లు పూర్తయిన నేపథ్యంలో ప్రధానమంత్రి శ్రీ నరేంద్ర మోదీ హర్షం వ్యక్తం చేశారు. ‘పీఎం జన్ధన్ యోజన’ను విజయవంతం చేయడంలో నిరంతరం కృషిచేసిన వారందరినీ ఈ సందర్భంగా ఆయన ప్రశంసించారు.
ఈ మేరకు ప్రధాని కొన్ని ట్వీట్లద్వారా ఇచ్చిన సందేశాల్లో-
“ఇవాళ్టితో #PMJanDhanకు ఏడు సంవత్సరాలు పూర్తయ్యాయి. దీన్ని భారత ప్రగతి పథాన్ని పరివర్తనవైపు మళ్లించిన శాశ్వత చర్యగా పేర్కొనవచ్చు. ఇది ఆర్థిక సార్వజనీనతకు భరోసా ఇవ్వడంతోపాటు అసంఖ్యాక భారతీయులకు గౌరవప్రదమైన జీవితాన్నిచ్చి సాధికారతకూ దోహదపడింది. అలాగే పారదర్శకతను పెంపొందించడంలోనూ ఎంతగానో తోడ్పడింది.
ఈ నేపథ్యంలో #PMJanDhanను విజయవంతం చేయడం కోసం అవిశ్రాంతంగా శ్రమించిన ప్రతి ఒక్కరినీ అభినందిస్తున్నాను. వారి కృషి ఫలితంగా భారత ప్రజలకు మెరుగైన జీవన ప్రమాణాల దిశగా భరోసా లభించింది” అని పేర్కొన్నారు.